ROZHODNUTIE KOMISIE
z 30. júna 2004,
ktorým sa na rok 2004 s konečnou platnosťou stanovujú pre členské krajiny finančné prostriedky na tabak z fondu spoločenstva, ktoré sú určené na financovanie činností podľa článkov 13 a 14 nariadenia (ES) č. 2182/2002
(oznámené pod číslom dokumentu K(2004) 2411)
(2004/543/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu v oblasti nespracovaného tabaku (1), hlavne článok 14 nariadenia,
keďže:
(1)
Články 13 a 14 nariadenia Komisie (ES) č. 2182/2002 zo 6. decembra 2002 o možnostiach uplatnenia nariadenia Rady (EHS) č. 2075/92 v súvislosti s fondom spoločenstva na tabak (2) obsahujú činnosti súvisiace s konverziou výroby. Tieto činnosti sa financujú z fondu spoločenstva na tabak podľa článku 13 nariadenia (EHS) č. 2075/92.
(2)
Celkové zdroje, ktoré má fond spoločenstva na tabak k dispozícii na rok 2004 sa zvýšili na 28,8 milióna EUR, z čoho sa musí vyčleniť 50 percent na špecifické činnosti súvisiace s konverziou výroby tabaku na iné kultúrne plodiny alebo iné tvorivé ekonomické činnosti ako aj na štúdium v danej oblasti.
(3)
Preto je vhodné v zhode s článkom 17, odstavec 4 a článkom 26 nariadenia (ES) č. 2182/2002 rozdeliť do 30. júna 2004 medzi zainteresované členské krajiny čiastku vymedzenú na rok 2004 na základe predbežných plánov o financovaní činnosti uvedených v žiadostiach, ktoré predložili členské krajiny.
(4)
Opatrenia prijaté týmto rozhodnutím sú v zhode s postojom riadiaceho výboru pre tabak,
PRIJALA TOTO ROZHODNUTIE:
Článok 1
Konečné rozdelenie zdrojov fondu spoločenstva na tabak na rok 2004 pre členské krajiny, ktorým bolo poskytnuté financovanie podľa článkov 13 a 14 nariadenia (ES) č. 2182/2002 je uvedené v prílohe.
Článok 2
Toto rozhodnutie sa posiela všetkým členským krajinám.
V Bruseli 30. júna 2004